wickkiey/tamil-wikipedia-chunked huggingface dataset:
# சொல் (எண் தொகை)

## 10

- அருச்சுனன் பெயர் – பற்குணன், சுவேதன், வாகனன், பார்த்தன், சல்லியசாதி, கிரீடி, தனஞ்சயன், விசயன், விபற்சு, காண்டிவன்
- சிற்பம் – கல், உலோகம், செங்கல், மரம், மண், சுதை, தந்தம், வண்ணம், கண்ட-சருக்கரை, மெழுகு,
- தசாங்கம் நூல் – ஆறு, மலை, யானை, குதிரை, நாடு, ஊர், கொடி, முரசு, தார், தேர் பற்றிப் பாடுவது.
- தசாவதாரம் – மீன், ஆமை, வராகம், நரசிங்கம், வாமனம், பரசிராமன், இராமன், பலதேவன், கண்ணன், கற்கி
- திசை – 4 திசையும், 4 கோணமும் சேர்ந்து 8. இவற்றுடன் மேலே, கீழே என்னும் திசைகளையும் சோர்த்தால் 10
- வேளாளர் தொழில் – ஆணைவழி நிற்றல், அழிந்தோரை நிறுத்தல், கைக்கடன் ஆற்றல், கசிவு அகத்து உண்மை, ஒக்கல் போற்றல், ஓவா முயற்சி, மன்னனுக்கு இறை தருதல், ஒற்றுமை கோடல், விருந்து புறந்தருதல், திருந்திய ஒழுக்கம்
# சொல் (எண் தொகை)

## 11

உருத்திரர், ஏகதச உருத்திரர் - மாதேவன், சிவன், உருத்திரன், சங்கரன், நீலலோகிதன், ஈசானன், விசயன், வீமதேவன், பவோற்பவன், காபாலி, சௌமியன்
# சொல் (எண் தொகை)

## 12

- ஆதித்தர், துவாதசாதித்தர் - தாத்துரு, சக்கரன், அரி, அயன், மித்திரன், வருணன், அஞ்சுமான், இரணியன், பகவான், திவச்சுவான், பூடன், சவித்துருதுவட்டன்,
- உயிர்-வேதனை - அனல், சீதம், வாதம், பனி, புனல், அசனி, விடம், விடமருந்து, பசி, நீர்வேட்கை, பிணி, முனிவு-அறாமை
# சொல் (எண் தொகை)

## 18

- அரசர் கிளைஞர் ஐம்பொருங்குழு, எண்பேராயம், பதின்பெரு மக்கள்
- ஐம்பெருங்குழு - அமாத்தியர் , புரோகிதர், சேனாபதியர், தூதுவர், சாரணர்
- எண்பேராயம் - கரணக்கிளைஞர் , கமவிதிகாரர், கனகச்சுற்றம், கடைகாப்பாளர், நகரமாக்கள், நளிபடைத் தலைவர், குதிரை-வீரர், யானை-வீரர்
- பதின்பெருமக்கள் - அடுத்த-நட்பாளர், அந்தணாளர், படைத்தொழிலாளர், மருத்துவக் கலைஞர், நிமித்தகாரர், நீள்நில வேந்தர் முதலானோர்
- தருமநூல்
- மனு, அந்நிரி, விண்டு, யாஞ்ஞவற்சியம், உசனம், ஆங்கீரசம்
- இயமம், ஆபத்தம்மம், சம்பவர்த்தம், காத்தியாயனம், பிரகற்பதி, பராசரம்
- வியாசம், சங்கலிதம், தர்க்கம், கௌதமம், சாதான்மம், வசிட்டம்
- தேவர்
- அமரர், சித்தர், அசுரர், தைத்தியர், கருடர், கிந்நரர்,
- கிம்புடர், காந்தருவர், இயக்கர், விஞ்சையர், அராக்கதர், பூதர்,
- பைசாசர், அந்தரர், முனிவர், உரகர், ஆகாசவாசியர், போகபூமியர்
- புராணம்
- மச்சியம், கூர்மம், வராகம், வாமனம், பிரவம், வைணவம்
- பாகவதம், சைவம், இலைஞம், பௌடிகம், நாரதாயம், காருடம்,
- பிரம-கைவர்த்தம், மார்க்கண்டேயம், காந்தம், பிரமாண்டம், ஆக்கினேயம், பதுமம்
- புராணம், உப புராணம்
- உசுனம், கபிலம், காளி, சனற்குமாரம், சாம்பவம், சிவ-தன்மம்,
- சௌரம், துருவாசம், நந்தி, நரசிங்கம், நாரதீயம், பராசரம்
- வியாசம், சங்கலிதம், பாரக்கவம், ஆங்கீரம், மாரீசம், ஆனவம்
- மொழி, பதினெண் பாடை -
- அங்கம், வங்கம், கலிங்கம், கௌசிகம், சிந்து, சோனகம்,
- திராவிடம், சிங்களம், மகதம், கோசலம், மராடம், கொங்கணம்
- துளுவம், சாவகம், சீனம், காம்போசம், பருணம், பப்பரம்
- யாக்கையில் குற்றம்
- பசி, நீர்வேட்கை, பயம், வெகுளி, உவகை, வேண்டல்,
- நினைப்பு, உறக்கம், நரை, நோய்படுதல், மரணம், பிறப்பு,
- மதம், இன்பம், அதிசயம், வியர்த்தல், கேதம், கையறவு
- யாகம் - அக்கினிகோத்திரம், அக்கினிட்டோமம், அக்கினியாதேயம், அட்டகைபார்வனம், அத்தியக்கினிட்டோமம், அதிராத்திரமம், ஆக்கிரகாயனி, ஆக்கிரயணம், ஆசுவாயுசி, உத்தியம், சாதுர்மாசியம், சிராத்தம், சிராவணி, சோடசீ, சௌத்திராமணி, தரிசபூர்ணமாசம், தைத்திரி, தோரியாமம், நிருடப்பந்தம், வாசபேயம்,
# சொல் (எண் தொகை)

## 18

### மரபு

- மேல்கணக்கு
- கீழ்க்கணக்கு
- சித்தர்
# சொல் (எண் தொகை)

## 25

- தத்துவம்
:நீர், நிலம், நெருப்பு, காற்று, ஆகாயம் (ஐம்பொரும்பூதம்)
:மெய், வாய், கண், மூக்கு, செவி (ஐந்து வாயில்)
:சுவை, ஒளி, ஊறு, ஓசை, நாற்றம் (ஐம்புலன்)
:கை, கார், குதம், வாய், மானுடக் குறி (கருமேந்திரியங்கள் ஐந்து)
:மனம், புத்தி, ஆங்காரம், சித்தம், இயமானன் (ஞானேந்திரியங்கள்)
என்னும் இவை 25 தத்துவங்கள்
# சொல் (எண் தொகை)

## 28

- அணி (அலங்காரம்)
:உருவகம், உவமை, வழிமடக்கு, நிலைமடக்கு, விரிசுடர்-விளக்கு, (5)
:வேற்றுமை-நிலை, வெளிப்படு-நிலை, சொல் , தன்மை, பிறபொருள்-வைப்பு, (5)
:சிறப்பு-மொழி, சிலேடை, மறுத்து-மொழி-நிலை, நோக்கு, உள்தொடர், தொகை-மொழி, மிகை-மொழி, உடனிலை, கூட்டம் (9)
:உவமான-உருவகை, நுவலா-நுவற்சி, தலை கட்டிய மொழி , நிதரிசனப் பாராட்டு, ஒருங்கிய நிலை, ஐயம், உயர்வு, விரவியல், வாழ்த்து (9)
என 28 அணி வகை
# சொல் (எண் தொகை)

## 32

- அறம்  
1. ஆதுலர் சாலை ,
1. ஓதுவார்க்கு உணவு
1. அறுசமயத்தோர்க்கு உணவு
1. பசுவுக்கு வாயுறை
1. சிறைச்சோறு
1. ஐயம்
1. தின்பண்டம்
1. மகச்சோறு
1. மகப்பெறுவித்தல்
1. மக வளர்த்தல்
1. மகப்பால்
1. அறவைப் பிணம் சுடுதல்
1. அறவைத் தூரியம்
1. வண்ணார்
1. நாவிதர்
1. வதுவை
1. பூணூல்
1. நோய் தீர்க்கும் மருந்து
1. கண்ணாடி தருதல்,
1. காதோலை தருதல்
1. கண்ணுக்கு கருந்து
1. தலைக்கு எண்ணெய்
1. போகத்துக்குப் பெண் தருதல்
1. சுண்ணாம்பு தருதல்
1. துயரம் போக்கல்
1. தண்ணீர் பந்தல்
1. மடம் கட்டுதல்
1. குளம் வெட்டுதல்
1. பூங்கா அமைத்தல்,
1. ஆடுமாடுகளுக்கு நீர்த்தொட்டி
1. பசுவின் மேல் காளை ஏற விடுதல்
1. கொலை-உயிர் மீட்டல்  
ஆகிய 32-ம் அறச்செயல்கள்.
# சொல் (எண் தொகை)

## 33

- தேவர்
:ஆதித்தர் 12
:அசுவினி தேவர் 2
:ஈசர் 11
:வசுக்கள் 8
ஆக 33 தேவர்
# சொல் (எண் தொகை)

## தத்துவம்

- உயிர் அறிவு
- காவிய இயற்கை
- பிள்ளைத்தமிழ், ஆண்பால் பிள்ளைத்தமிழ், பெண்பால் பிள்ளைத்தமிழ்
-
# பாடை

**பாடை** என்பது இறந்தவர்களின் உடலை எடுத்துச் செல்லப் பயன்படுத்தும் ஒரு பொருளாகும். இறந்து போன மனிதனின் உடல் அவர்கள் சார்ந்துள்ள சமயங்களின் நடைமுறைப்படி மண்ணில் புதைத்தோ அல்லது நெருப்பில் எரித்தோ அழிக்கப்படுகிறது. இறந்த மனிதனின் உடலை வீட்டிலிருந்தோ அல்லது இறந்த இடத்திலிருந்தோ அழிப்பதற்கான இடத்திற்குக் கொண்டு செல்வதற்குப் பாடை பயன்படுத்தப்படுகிறது.
# அல்தான்தூயா கொலை வழக்கு

**அல்தான்தூயா சாரிபூ** அல்லது **அல்தான்தூயா சாரிபூ பாயாஸ்காலன்** (*Altantuyaa Shaariybuu Bayasgalan*) (பிறப்பு: பிப்ரவரி 2, 1979 இறப்பு: அக்டோபர் 18, 2006) என்பவர் மலேசியாவில் கொலை செய்யப்பட்ட ஒரு மங்கோலியா அழகி. அவருடைய உடல், இராணுவம் பயன்படுத்தும் C-4 ரக வெடிமருந்துகளால் வெடி வைத்துச் சிதற வைக்கப்பட்ட பின்னர், சிலாங்கூர், சா ஆலாம், சுபாங், புஞ்சாக் ஆலாம் நீர்த்தேக்கத்திற்கு அருகில் கண்டெடுக்கப்பட்டது.  
அல்தான்தூயா கொலைச் சம்பவத்தில், மலேசியாவின் உயர்மட்டப் பிரபலங்கள் தொடர்பு படுத்தப்பட்டனர். அந்த வகையில், அப்போதைய துணைப்பிரதமரும், தற்காப்பு அமைச்சரும், இப்போதைய பிரதமருமான நஜீப் துன் ரசாக்கின் பெயரும் தொடர்பு படுத்தப்பட்டது. எனினும் அதை அவர் வன்மையாக மறுத்துவிட்டார். இதுவரையிலும் மறுத்தும் வருகிறார்.  
சா ஆலாம் உயர்நீதிமன்றத்தில் 165 நாட்கள் நடைபெற்ற அல்தான்தூயா கொலைவழக்கில், அரசு தரப்பில் 84 பேரும், எதிர்தரப்பில் 198 பேரும் விசாரணை செய்யப்பட்டனர். 433 சாட்சிப் பொருள்கள் காட்சிப் பொருள்களாகப் பயன்படுத்தப்பட்டன. இந்த வழக்கு மலேசியாவிலும் அனைத்துலக ரீதியிலும் பெரும் தாக்கத்தை ஏற்படுத்தியது. மலேசிய நீதித் துறைக்கு ஒரு சவாலாகவும் அமைந்தது.
# அல்தான்தூயா கொலை வழக்கு

## வரலாறு

அல்தான்தூயாவின் பிறப்புப் பெயர் அல்தான்தூயா சாரிபூ பாயாஸ்காலன். மங்கோலியா, உலான் பத்தூர் நகரில் 1979 பிப்ரவரி 26-இல் பிறந்தவர். குடுமபத்தின் மூத்த மகள். தந்தையாரின் பெயர் சாரிபூ செத்தெவ். இவர் ஒரு மருத்துவர். மங்கோலியா தேசியப் பல்கலைக்கழகத்தில் தகவல், கல்வித் துறை இயக்குநராகவும், மனோவியல் பேராசிரியராகவும் பணி புரிந்தவர். தாயாரின் பெயர் எஸ்.அல்தான் செத்தெக். இவர் மங்கோலியாவில் ரஷ்ய மொழி பயிற்றுவிக்கும் ஓர் ஆசிரியர் ஆகும்.  
பெற்றோர்கள் ரஷ்யாவில் பணி புரிந்தனர். அதனால், அல்தான்தூயாவிற்கு 12 வயதாகும் வரை ரஷ்யாவின் லெனின்கிரேட் நகரில் தங்கி, தொடக்கக் கல்வியைப் படித்தார். அவருடைய தங்கை அல்தான்சுல் என்பவரும் அல்தான்தூயாவுடன் இருந்தார். மங்கோலிய, ரஷ்ய, சீன, ஆங்கில, பிரெஞ்சு மொழிகளில் அல்தான்தூயா சரளமாகப் பேசக் கூடியவர்.
# அல்தான்தூயா கொலை வழக்கு

## வரலாறு

### முதல் திருமணம்

தன்னுடைய பன்னிரண்டாவது வயதில் மங்கோலியாவிற்குத் திரும்பினார். 1996இல் மாடாய் எனும் மங்கோலியப் பாடகரைத் திருமணம் செய்து கொண்டார். அப்போது அல்தான்தூயாவிற்கு வயது 18. மாடாய்க்கு வயது 22. மங்கோலிய மொழியில் *கார் சார்னாய்* (தமிழில் கறுப்பு ரோஜா) எனும் இசைக்குழுவில் மாடாய் ஒரு பிரபலமான பாடகர். இவர்களின் திருமண வாழ்க்கை இரு ஆண்டுகள் மட்டுமே நீடித்தது.  
மாடாய் அடிக்கடி வெளியூர் பயணங்கள் மேற்கொள்ள வேண்டி இருந்ததால், இருவருக்கும் இடையே கருத்து வேறுபாடுகள் துளிர்விட்டன. அதனால், குடும்ப உறவில் விரிசல்கள் ஏற்பட்டன. ஜூன் 1998இல் இருவரும் விவாகரத்து செய்து கொண்டனர். குழந்தையைப் பராமரிக்கும் பொறுப்பு அல்தான்தூயாவிடம் வழங்கப்பட்டது.
# அல்தான்தூயா கொலை வழக்கு

## வரலாறு

### இரண்டாவது திருமணம்

விவாகரத்திற்குப் பின், அல்தான்தூயா தன்னுடைய மகனுடன் பெற்றோரின் இல்லத்தில் வாழ்ந்து வந்தார். அதன் பின்னர் அவர் நயநாகரிகச் சமுதாயத்தில் இடம் பெற்ற ஒரு பெண்ணாகத் தன்னை மாற்றிக் கொண்டார். சில மாதங்களில் எஸ். குனிக்கூ (*S. Khunikhu*) எனும் மங்கோலிய வடிவமைப்பாளரின் மகனுடன் அறிமுகம் ஏற்பட்டு அவரைத் திருமணம் செய்து கொண்டார்.  
அந்தத் திருமணமும் அதிக நாட்கள் நீடிக்கவில்லை. இரண்டு ஆண்டுகளில் மறுபடியும் ஒரு விவாகரத்தில் போய் முடிந்தது. ஆனால், குழந்தைகள் எதுவும் பிறக்கவில்லை. அதன் பின்னர், வேறு ஒரு மங்கோலிய ஆடவருடன் நட்பு ஏற்பட்டது. அவர் மூலமாக, திருமணத்திற்கு அப்பாற்பட்டு இரண்டாவது குழந்தையையும் பெற்றுக் கொண்டார். இரு குழந்தைகளும் அல்தான்தூயாவின் பாதுகாப்பில் வாழ்ந்து வந்தனர்.
# அல்தான்தூயா கொலை வழக்கு

## வரலாறு

### மேல்படிப்புகள்

முதல் திருமணத்திற்குப் பின்னர், 1996 நவம்பர் மாதம் உலான் பத்தூரில் இருக்கும் ஒத்கோண்டெஞ்சர் தனியார் பல்கலைக்கழகத்தில் மேல்படிப்பிற்காகப் பதிந்து கொண்டார். அந்தப் படிப்பையும் அவர் தொடரவில்லை. வகுப்பிற்கு முறையாக வருவது இல்லை. தேர்வுகளையும் எழுதுவது இல்லை. அந்தச் சமயத்தில் அவர், தாய்மை அடைந்து இருந்தார். 1997 ஜனவரி மாதம் பல்கலைக்கழகத்தில் இருந்து விலகிக் கொண்டார்.  
இரண்டாவது விவாகரத்திற்குப் பின்னர், அல்தான்தூயா வாழ்க்கையில் மிகவும் விரக்தி அடைந்து போனார். அதை மறப்பதற்கு 2000ஆம் ஆண்டு பாரிஸ் நகரத்திற்குச் சென்றார். அங்கு ஒரு வடிவழகு பள்ளியில் தன்னைப் பதிந்து கொண்டார். இந்த முறை அக்கறையுடன் பயிற்சிகளை மேற்கொண்டு வடிவழகு துறையில் சான்றிதழைப் பெற்றார்.
# அல்தான்தூயா கொலை வழக்கு

## வரலாறு

### மலேசியாவிற்கு வருகை

பாரிஸ் நகரில் இருந்து திரும்பியதும் வடிவழகு துறையில் அவர் ஈடுபடவில்லை. மாறாக நெசவுத் துணி வியாபரத்தில் ஈடுபட்டார். சீனாவில் இருந்து துணிமணிகளை வரவழைத்தார். ஷாங்காய், பெய்ஜிங், ஹாங்காங், தைவான் போன்ற இடங்களுக்கு அடிக்கடி பயணங்களை மேற்கொண்டார். வணிகப் பிரபலங்களின் தொடர்புகளும் கிடைத்தன. வடிவழகு துறையில் புகழ்பெற வேண்டும் என்று அல்தான்தூயா தொடக்கக் காலத்தில் ஆசைப்பட்டார். ஆனால், கடைசிவரை அது நடக்காமல் போய்விட்டது.  
இரண்டாவது விவாகரத்திற்குப் பின்னர் அல்தான்தூயா மறுபடியும் திருமணம் செய்து கொள்ளவே இல்லை. துணி வியாபாரத்தில் ஈடுபட்டு இருந்தாலும், அதற்கு அப்பால் மொழிப்பெயர்ப்பு பணிகளிலும் தீவிரம் காட்டினார். அதனால் அவர் சீனா, சிங்கப்பூர், மலேசியா போன்ற நாடுகளுக்கும் சென்று வந்தார். இவர் மலேசியாவிற்கு முதல் முறை 1995ஆம் ஆண்டிலும், இரண்டாவது முறை 2006ஆம் ஆண்டிலும் இரு முறைகள் வந்து இருக்கிறார்.
# அல்தான்தூயா கொலை வழக்கு

## வரலாறு

### அப்துல் ரசாக் பாகிந்தா

2004இல் ஹாங்காங் நகரில் நடைபெற்ற ஓர் அனைத்துலக வைரக் கண்காட்சியில் கலந்து கொள்வதற்காக, அல்தான்தூயா அங்கு சென்று இருந்தார். அந்தக் கட்டத்தில், மலேசிய உத்திப்பூர்வ ஆய்வு மையத்தில் (*Malaysian Strategic Research Centre*), பாதுகாப்பு பகுத்தாய்வாளராக (*Defense Analyst*) இருந்த அப்துல் ரசாக் பாகிந்தா என்பவரின் அறிமுகம் கிடைத்தது. அந்த அறிமுகம் நட்பாக மாறி, பின்னர் ஒரு நெருக்கமான உறவு முறைக்கும் வழிகோலியது. 1961இல் பிறந்த அப்துல் ரசாக் பாகிந்தாவிற்கு வயது 52.  
மலேசியாவின் மூத்த அரசியல்வாதி ஒருவர், அல்தான்தூயாவை அப்துல் ரசாக் பாகிந்தாவிற்கு அறிமுகம் செய்து வைத்ததாகச் சொல்லப்படுகிறது. அதன் பின்னர் ரசாக் பாகிந்தாவுடன் அல்தான்தூயா பாரிஸ் மாநகரத்திற்குச் சென்றார். மலேசிய அரசாங்கம் பிரான்ஸ் நாட்டில் இருந்து நீர்மூழ்கிக் கப்பல்களை வாங்கும் பேச்சுவார்த்தைகளில் அல்தான்தூயா ஒரு மொழிப்பெயர்ப்பாளராகவும் பணி புரிந்தார்.  
பாரிஸில் இருக்கும் போது அல்தான்தூயாவிற்கும், அப்துல் ரசாக் பாகிந்தாவிற்கும் மிக நெருக்கம் ஏற்பட்டது. அவர்கள் இருவரும் நிறைய புகைப்படங்களை எடுத்துக் கொண்டார்கள். பின்னர் அல்தான்தூயா, ரசாக் பாகிந்தாவின் வைப்பாட்டியாகவே வாழ்ந்தார்.
# அல்தான்தூயா கொலை வழக்கு

## வரலாறு

### ராஜா பெத்ரா கமாருடின்

மலேசியாவின் பிரபலமான வலத்தளங்களில் ஒன்றான மலேசியா டுடே தளத்தில், அதன் ஆசிரியர் ராஜா பெத்ரா கமாருடின், அல்தான்தூயாவின் இறப்பில் நஜீப் துன் ரசாக் சம்பந்தப்பட்டுள்ளார் என்பதை முதன்முதலில் தெரிவித்தார். அதை நஜீப் துன் ரசாக் வன்மையாக மறுத்து வருகிறார். நஜீப் மீதான குற்றச்சாட்டை ராஜா பெத்ரா கமாருடின் பின்னர் மீட்டுக் கொண்டார்.  
தவறான அறிக்கையை வெளியிட்டதற்காக அவர் மீது சட்ட நடவடிக்கை எடுக்கப்பட்டதும், அவர் மனைவி பிள்ளைகளை மலேசியாவிலேயே விட்டுவிட்டு இங்கிலாந்திற்குத் தப்பிச் சென்றார்.
# அல்தான்தூயா கொலை வழக்கு

## நீர்மூழ்கிக் கப்பல்கள்

மலேசிய அரசாங்கம் இரு ஸ்கோர்ப்பின் (Scorpene) நீர்மூழ்கிக் கப்பல்களை ஒரு பில்லியன் யூரோ மதிப்பில் (மலேசிய ரிங்கிட்: 4.7 பில்லியன்) பிரான்ஸ் நாட்டில் இருந்து வாங்கியது. அதில் 114 மில்லியன் யூரோ, அதாவது (மலேசிய ரிங்கிட்: 464 மில்லியன்) முகவர் சேவைக் கட்டணமாக அர்மாரிஸ் எனும் ஸ்பானிய நிறுவனம் வழங்கியது.  
அர்மாரிஸ் நிறுவனம், நீர்மூழ்கிக் கப்பல்களின் விற்பனைப் பேச்சுவார்த்தைகளில் ஈடுபட்ட நிறுவனம் ஆகும். அந்த முகவர் சேவைக் கட்டணம், ரசாக் பகிந்தாவின் கட்டுப்பாட்டில் இருந்த பெரிமேக்கர் நிறுவனத்திடம் வழங்கப்பட்டது. அதை அறிந்து கொண்ட அல்தான்தூயா, தனக்கு 500,000 அமெரிக்க டாலர்கள் கொடுத்தால், இந்த முகவர் சேவைக் கட்டண விவகாரம் வெளியுலகிற்கு தெரிவிக்கப்பபட மாட்டாது என்று ரசாக் பகிந்தாவை மிரட்டிப் பணம் பறிக்க முயன்றார்.
# அல்தான்தூயா கொலை வழக்கு

## கோலாலம்பூர் நிகழ்வுகள்

2006 அக்டோபர் மாதம் 8 ஆம் தேதி, அல்தான்தூயா கடைசி முறையாக மலேசியாவிற்கு வந்தார். அவருடன் நமீரா கெரில்மா, வயது 29 (*Namiraa Gerelmaa*) என்பவரும் உரிந்தூயா கால் ஒச்சிர், வயது 29 (*Urintuya Gal-Ochir*) என்பவரும் வந்தனர். இவர்களில் நமீரா என்பவர் அல்தான்தூயாவின் ஒன்றுவிட்ட சகோதரி ஆவார்.  
ரசாக் பகிந்தாவைச் சந்தித்துப் பேசவே அல்தான்தூயா கோலாலம்பூருக்கு வருகை புரிந்ததின் முக்கிய நோக்கமாகும். அவர்கள் கோலாலம்பூர், ஜாலான் ஹாங் லெக்கீர் சாலையில் இருக்கும் மலாயா ஓட்டலில் தங்கினர். ரசாக் பகிந்தா தங்கி இருக்கும் வீட்டைத் தேடிப் பிடிப்பதற்காக ஆங் சோங் பெங் எனும் தனியார் துப்பறிவாளரையும் சேவையில் அமர்த்திக் கொண்டனர்.  
ரசாக் பகிந்தாவின் அலுவலகம் கோலாலம்பூர், ஜாலான் அம்பாங் சாலையில் இருந்தது. அவருடைய அந்த அலுவலகத்திற்குச் சில முறை சென்றனர். ஆனால், ரசாக் பகிந்தாவைப் பார்க்க முடியவில்லை. அவர்களைப் பார்ப்பதை ரசாக் பகிந்தா தவிர்த்தும் வந்தார்.
# அல்தான்தூயா கொலை வழக்கு

## கோலாலம்பூர் நிகழ்வுகள்

### பாலசுப்பிரமணியம்

2006 அக்டோபர் மாதம் 19 ஆம் தேதி, இரவு 7.20க்கு அல்தான்தூயா, நமீரா கெரில்மா, உரிந்தூயா ஆகிய மூவரும் ரசாக் பகிந்தாவின் இருப்பிடமான டாமன்சாரா ஹைட்ஸ் குடியிருப்பு பகுதிக்கு வாடகைக் காரில் சென்றனர். அப்போது ரசாக் பகிந்தாவின் வீட்டிற்கு பி. பாலசுப்பிரமணியம் எனும் தனியார் துப்பறிவாளர் பாதுகாவலராக இருந்தார்.  
அவரிடம் ரசாக் பகிந்தாவைப் பற்றி விசாரித்தார்கள். தனக்கு எதுவும் தெரியாது என்று பாலசுப்பிரமணியம் சொன்னார். அவருக்கு தீபாவளி வாழ்த்துகளைச் சொல்லிவிட்டு அங்கிருந்து சென்றுவிட்டனர். மலாயா ஓட்டலுக்கு திரும்பியதும் நமீரா கெரில்மா, உரிந்தூயா ஆகிய இருவரையும் இறக்கிவிட்டு அல்தான்தூயா மட்டும் தனியாக வாடகைக் காரில் ரசாக் பகிந்தாவின் இருப்பிடத்திற்குச் சென்றார்.
# அல்தான்தூயா கொலை வழக்கு

## கோலாலம்பூர் நிகழ்வுகள்

### மனித எலும்புகள்

அதுதான் அல்தான்தூயாவை அவர்கள் கடைசியாகப் பார்த்தது. அதன் பின்னர், அல்தான்தூயா காணாமல் போய்விட்டார். அல்தான்தூயா காணவில்லை என்று காவல் துறையில் புகார் செய்யப்பட்டது. காவல் துறையினர் தீவிர விசாரணை மேற்கொண்டனர்.  
2006 நவம்பர் மாதம் 7 ஆம் தேதி, சிலாங்கூர், ஷா ஆலாம், புஞ்சாக் நியாகா நீர்த்தேக்கத்திற்கு அருகில் மனித எலும்புகளின் சிதறல்களும், மனிதத் தசைகளின் சிதைவுகளும் கண்டுபிடிக்கப்பட்டன. அவை ஞிழிகி மூலம் மரபணுச் சோதனை செய்யப்பட்டது. (*DNA analysis*) இறுதியில் அந்தச் சிதறல்களும் சிதைவுகளும் அல்தான்தூயாவிற்கு உடையவை என்று உறுதி செய்யப்பட்டது.
# அல்தான்தூயா கொலை வழக்கு

## கோலாலம்பூர் நிகழ்வுகள்

### காவல்துறையினர் கைது

மலேசியக் காவல்துறையைச் சேர்ந்த மூவர், அல்தான்தூயா கொலைத் தொடர்பாகக் கைது செய்யப்பட்டனர். அவர்களில் தலைமை இன்ஸ்பெக்டர் அசீலா ஹாட்ரி (30), கார்ப்பரல் சிருல் அசார் உமார் (35) ஆகிய இருவரும் மலேசிய காவல் துறையின் மேல்தட்டுச் சிறப்பு நடவடிக்கைக் குழுவைச் சேர்ந்தவர்கள். இந்தச் சிறப்பு நடவடிக்கைக் குழுவை எதிர்ப் பயங்கரவாதக் குழு என்று அழைப்பதும் உண்டு.  
இவர்கள் பிரதமர் நஜீப் துன் ரசாக்கின் மெய்க்காவலர்கள் ஆகும். கொலை நிகழ்ச்சியின் போது நஜீப் துன் ரசாக், மலேசியாவின் தற்காப்பு அமைச்சராகவும் துணைப் பிரதமராகவும் இருந்தார். அந்தக் காவல்துறை அதிகாரிகள் மீது கொலைக் குற்றம் சாட்டப்பட்டது. இவர்களுக்கு உடந்தையாக இருந்ததாக ரசாக் பகிந்தா மீதும் குற்றம் சாட்டப்பட்டது.
# அல்தான்தூயா கொலை வழக்கு

## நீதிமன்ற விசாரணை

**நீதிபதி:**  
- முகமட் சாக்கி முகமட் யாசின்  
**அரசு தரப்பு வழக்குரைஞர்கள்:**  
- துன் அப்துல் மாஜீட் துன் ஹம்சா
- மனோஜ் குருப்
- நூரின் பகாருடின்
- ஹனிம் ரஷீட்
- வோங் சியாங் கியாட்  
**எதிர் தரப்பு வழக்குரைஞர்கள்:**  
- ஹஸ்மான் அகமட் - அஷீலா (குற்றம் சாட்டப்பட்டவர் - 1)
- குல்டீப் குமார் - அஷீலா (குற்றம் சாட்டப்பட்டவர் - 1)
- கமாருல் ஹிஷாம் கமாருடின் - சிருல் (குற்றம் சாட்டப்பட்டவர் - 2)
- ஹச்னால் ரெசுவா மெரிக்கான் - சிருல் (குற்றம் சாட்டப்பட்டவர் - 2)
- அகமட் சாய்டி சைனல் - சிருல் (குற்றம் சாட்டப்பட்டவர் - 2)
- வோங் கியான் கியோங் - ரசாக் பகிந்தா (குற்றம் சாட்டப்பட்டவர் - 3)  
**கண்காணிப்பு வழக்குரைஞர்கள்:**  
- கர்ப்பால் சிங்
- ராம்கர்ப்பால் சிங்
- சங்கீட் கவுர் டியோ
# அல்தான்தூயா கொலை வழக்கு

## தீர்ப்பு

2007 ஜூன் 4ஆம் தேதி, ஷா ஆலாம் உயர்நீதிமன்றத்தில் அல்தான்தூயா கொலைவழக்கு தொடங்கியது. 2008 அக்டோபர் 31ஆம் தேதி, கொலைவழக்கில் இருந்து ரசாக் பகிந்தா விடுதலை செய்யப்பட்டார். தலைமை இன்ஸ்பெக்டர் அசீலா ஹாட்ரியும், கார்ப்பரல் சிருல் அசார் உமாரும் எதிர்வாதம் செய்ய அழைக்கப்பட்டனர்.  
ரசாக் பகிந்தாவின் மீது குற்றம் சாட்டப்படுவதற்கு போதுமான சான்றுகள் இல்லை என நீதிமன்றத்தில் தெரிவிக்கப்பட்டது. தீர்ப்புக்கு எதிராக மேல் முறையீடு செய்யப் போவதாக அரசு தரப்பு தெரிவித்தது. ஆனால், இதுவரையிலும் முறையீடு எதுவும் செய்யப்படவில்லை.
# அல்தான்தூயா கொலை வழக்கு

## தீர்ப்பு

### ரசாக் பகிந்தா விடுதலை

விடுதலையான ரசாக் பகிந்தா, முதல் வேலையாகத் தன்னுடைய முனைவர் பட்டத்தை ஆக்ஸ்பர்ட் பல்கலைக்கழகத்தில் மேற்கொள்ளப் போவதாக அறிவித்தார். அதே போல 2009 ஜூன் மாத 12ஆம் தேதி, அனைத்துலக உறவுகளின் தத்துவத் துறையில் முனைவர் பட்டத்தையும் பெற்றார்.  
2009 ஏப்ரல் 9ஆம் தேதி நீதிமன்றம் அல்தான்தூயா கொலைவழக்கின் தன் இறுதித் தீர்ப்பை வழங்கியது. தீர்ப்பு வழங்கப்படுவதற்கு முன்னால் தன்னை விடுதலை செய்யும்படி சிருல் அசார் உமார் நீதிமன்றத்தைக் கேட்டுக் கொண்டார். ஓர் உயர்மட்டக் கொலைவழக்கில் தான் பலிக்கடா ஆக்கப்பட்டதாகவும் சொன்னார்.  
283 பக்கங்களில் எழுதப்பட்ட தீர்ப்பின கடைசி நான்கு பக்கங்கள் மட்டும் நீதிமன்றத்தில் வாசிக்கப்பட்டது. அந்தத் தீர்ப்புக்கு எதிராக மேல் முறையீடு செய்யப்பட்டது. நீதிமன்றத்தில் கூடியிருந்த குற்றவாளியின் உறவினர்கள் கதறி அழுதனர். பத்திரிகையாளர்கள் அவர்களிடம் பேசுவதில் இருந்து தடை செய்யப்பட்டனர்.
# அல்தான்தூயா கொலை வழக்கு

## தீர்ப்பு

### இருவருக்கு தூக்குத்தண்டனை

நீதிமன்றத்தில் மங்கோலிய மொழிபெயர்ப்பாளர் எங்ஜார்கால் தெட்ஸ்கி என்பவரும் இருந்தார். குற்றவாளிகளாகக் காணப்பட்ட இரண்டு காவல்துறையினருக்கும் தூக்குத் தனடனை வழங்கப்பட்டது. தீர்ப்பு வழங்கப்படும் போது, அல்தான்தூயாவின் தந்தையார் மங்கோலியாவில் இருந்தார். அவருக்கு நீதிமன்றத் தீர்ப்பு, குறும் செய்திகள் மூலமாகத் தெரிவிக்கப்பட்டது. இந்தக் கொலைவழக்கில் பல சாதனைகள் இடம் பெற்றுள்ளன.  
மலேசிய நீதிமன்ற வரலாற்றில், இந்த அல்தான்தூயா கொலைவழக்கு நீண்ட நாட்கள் நடைபெற்ற வழக்கு எனும் சாதனையைப் பதித்தது. 165 நாட்கள் நடைபெற்ற இந்த கொலைவழக்கில், அரசு தரப்பில் 84 பேரும், எதிர்தரப்பில் 198 பேரும் விசாரணை செய்யப்பட்டனர். 433 சாட்சிப் பொருள்கள் காட்சிப் பொருள்களாகக் காட்சி படுத்தப்பட்டன.  
ரசாக் பகிந்தா விடுதலை செய்யப்படுவதற்கு ஏறக்குறைய இரண்டு ஆண்டுகள் பிடித்தன. முதல் குற்றவாளி அசீலா ஹாட்ரி 891 நாட்கள் சுங்கை பூலோ சிறைச்சாலையில் காவலில் தடுத்து வைக்கப்பட்டார். சிருல் அசார் உமார் 895 நாட்களும் காவலில் தடுத்து வைக்கப்பட்டு இருந்தார். இருவரும் மேல் முறையீடு செய்தனர். எதிர்வரும் 2013 ஜூன் மாதம் 11ஆம் தேதி இவர்களின் வழக்கு விசாரணை, மலேசிய மேல் முறையீட்டு நீதிமன்றத்திற்குச் சென்றது.
# அல்தான்தூயா கொலை வழக்கு

## தீர்ப்பு

### குற்றவாளிகள் விடுதலை

தூக்குத்தண்டனை விதிக்கப்பட்ட காவல்துறை சிறப்பு நடவடிக்கை பிரிவின் இன்ஸ்பெக்டர் அசிலா அட்ரி, முன்னாள் காபரல் சிருள் அசார் ஆகியோரின் மேன்முறையீடு மீதான அத் தீர்ப்பு 2013, ஆகத்து 23 இல் வழங்கப்பட்டது. குற்றவாளிகள் மீது எதிர்த்தரப்பு வழக்கறிஞர் குற்றத்தை நிரூபிப்பதற்கான போதுமான ஆதாரங்களை முன்வைக்காததால் அவ்விருவரும் விடுதலை செய்யப்படுவதாக நீதிபதி தெரிவித்தார்.
# அல்தான்தூயா கொலை வழக்கு

## இறுதி தகவல்கள்

ரசாக் பகிந்தாவின் வீட்டிற்கு தனியார் துப்பறியும் பாதுகாவலராக இருந்த பி. பாலசுப்பிரமணியம் என்பவர் கடந்த 2013 மார்ச் 15ஆம் தேதி, சிலாங்கூர், ரவாங் நகரில் இருக்கும் அவருடைய இல்லத்தில், மாரடைப்பால் காலமானார்.  
அல்தான்தூயா கொலைவழக்கில், மலேசியப் பிரதமர் நஜீப் துன் ரசாக்கிற்கும் தொடர்பு இருக்கிறது என்று பாலசுப்பிரமணியம் 2008 ஜூலை மாதம் 3ஆம் தேதி சத்தியப் பிரமாணம் செய்தார். அந்தச் சத்தியப் பிரமாணம் மலேசிய மக்களிடையே பெரும் அதிர்ச்சியை ஏற்படுத்தியது. மறுநாள் அந்தச் சத்திய பிரமாணத்தை மீட்டுக் கொண்டார்.
# அல்தான்தூயா கொலை வழக்கு

## காணொளித் தொகுப்பு

1.
1.
# விக்கிப்பீடியா:உங்களுக்குத் தெரியுமா/மார்ச் 20, 2013

- **இண்டிர்யாமி** (படம்) என்பது இன்கா நாகரிக காலத்திலிருந்து செவ்விந்தியர் சூரியக்கடவுளுக்காக கொண்டாடுகின்ற ஒரு விழாவாகும்.
- **பெத்லகேமின் விண்மீன்** என்பது கிறித்தவப் பாரம்பரியப்படி கிழக்கிலிருந்து வந்த ஞானிகளுக்கு இயேசுவின் பிறப்பை சுட்டிக்காட்டி அவரின் இல்லத்துக்கு வழி காட்டிய விவிலியத்தில் இடம் பெறும் விண்மீனைக் குறிக்கும்.
- **த லோட் ஒவ் த ரிங்ஸ்** (The Lord of the Rings) என்பது ஜே. ஆர். ஆர். டோல்கீன் என்பவரால் எழுதப்பட்ட ஏழு வகை கற்பனை உயிரினங்களை பாத்திரங்களாய்க் கொண்டு எழுதப்பட்ட ஆங்கில புதினம் ஆகும்.
- **சொழாந்தியம்** என்பவை முற்கால சோழர்களின் கடற்படை எடுப்பில் பயன்படுத்திய கப்பல்களாகும்.
- பண்டைய அராபியத் தீபகற்பத்தில் வாழ்ந்த **தாமூது** மக்களை ஒலி அலை ஒன்று அழித்ததாகவும் இவர்கள் தண்டிக்கப்பட்டதாகவும் திருக்குர்ஆன் கூறுகிறது.
# மதுரகவி

**மதுரகவி** என்பது கவிதை புனையும் புலமையை வெளிப்படுத்தும் ஒரு பாங்கு. ஆசுகவி, மதுரகவி சித்திரக் கவி, வித்தார கவி என்னும் நான்கு வகைப் புலமைகளில் பலர் சிறப்புற்று விளங்கிய புலமைநெறி மதுரகவி.  
பொருள்வளமும், சொல்வளமும் உடையதாய், பல்வேறு வகையான தொடைநலன்கள் அமையப்பெற்று, உருவகம் முதலான அணி நயங்கள் பொலிந்து வர, ஓசைநயம் கொண்டதாய், கற்போருக்கு அமிழ்தம் போல அமைந்திருப்பது மதுரகவி. சொல்லப்பட்ட பலவகையான இன்பங்கள் தந்து மயங்கவைக்கும் மது இது.
# வித்தார கவி

**வித்தார கவி** என்பது கவிதையால் நூல் செய்யும் புலமை. ஆசுகவி, மதுரகவி, சித்திரக் கவி, வித்தார கவி என்னும் பாகுபாட்டில் ஒன்று. வித்தாரம் பேசுதல் என்னும்போது வித்தாரம் என்னும் சொல் வக்கணையாகப் பேசுதல் எனப் பொருள்படுகிறது. அதுபோல வக்கணையாகப் பாடும் தொடர்நிலைச் செய்யுள் வித்தார கவியாகும்.
# பழவந்தாங்கல்

**பழவந்தாங்கல் ** (ஆங்கிலம்: *Palhavanthangal*) இந்தியாவின் சென்னையின் தென் சுற்றுப்பகுதிகளில் ஒன்றாகும். சென்னை பன்னாட்டு வானூர்தி நிலையத்திற்கு மிக அண்மையில் உள்ள சுற்றுப் பகுதிகளில் இதுவும் ஒன்று. இங்கு கடற்கரை-தாம்பரம் புறநகர் இருப்பு வழியில் உள்ள பழவந்தாங்கல் தொடர்வண்டி நிலையம் உள்ளது. இந்தத் தொடர்வண்டி நிலையம், நிலையத்தை அடுத்துள்ள பழவந்தாங்கல் குடியிருப்புக்களுக்கு மட்டுமல்லாது நங்கநல்லூர் பகுதிக்கும் சேவை அளிக்கிறது. 1970களில் புதியதாக கட்டப்பட்ட இந்த தொடர்வண்டி நிலையம் புனித தோமையார் மலை தொடர்வண்டி நிலையத்திற்கும் மீனம்பாக்கம் தொடர்வண்டி நிலையத்திற்கும் இடையில் உள்ளது.  
பழவந்தாங்கல் சுரங்கப்பாதை முதன்மை தெற்கத்திய பெருஞ்சாலையையும் நங்கநல்லூரையும் இணைக்கிறது. நங்கநல்லூரின் பல்வேறு கோவில்களுக்குச் செல்ல பழவந்தாங்கல் தொடர்வண்டி நிலையமும் பழவந்தாங்கல் சுரங்கப்பாதையும் அணுக்கம் தருகின்றன.  
இது *பல்லவன் தாங்கல்* என்பதாக இருந்து தற்போது ஆங்கிலத் தாக்கத்தால் பலவந்தாங்கல் என்று அழைக்கப்படுவதாகவும் கூறப்படுகிறது. இப்பகுதியையும் சுற்று வட்டாரங்களையும் பல்லவர்களே ஆண்டு வந்துள்ளனர்; பல்லவ மன்னர்களால் இங்கு ஓர் குளம் வெட்டப்பட்டது. குளத்தை அடுத்தப் பகுதியே *தாங்கல்* எனப்பட்டது. பல்லவர்கள் கட்டிய குளத்தை அடுத்துள்ள பகுதியே பல்லவன் தாங்கல் எனப்பட்டது.  
இங்கு ஏர் இந்தியா நிறுவன குடியிருப்புகள், கேந்திரிய வித்தியாலயா பள்ளி, ஐந்து நட்சத்திர டிரைடென்ட் தங்குவிடுதி ஆகியன அமைந்துள்ளன.
# திருமங்கலம், சென்னை

**திருமங்கலம்** (*Thirumangalam*) இந்தியாவின் தமிழ்நாடு மாநிலம் சென்னை நகரில் அண்ணா நகரின் எல்லையில் அமைந்துள்ள ஒரு புறநகர்ப் பகுதியாகும். திருமங்கலமும் முகப்பேரும் அண்ணா நகரின் எல்லைகளாக இருப்பினும் பெரும்பான்மையான நேரங்களில் இவை அண்ணாநகரின் பகுதிகளாகவே குறிப்பிடப்படுகின்றன. திருமங்கலம் அண்ணா நகரின் எல்லையில் உள்ளது. மேலும் இது பெரும்பாலும் அண்ணா நகர் என்றும் அழைக்கப்படுகிறது. அசல் திருமங்கலம் கிராமம் அண்ணா நகர் மற்றும் அண்ணா நகர் மேற்கு எல்லையில் அமைந்துள்ளது. பழைய திருமணியம்மன் கோயில் இங்கு அமைந்துள்ளது.  
சென்னை மெட்ரோ இரயிலுக்கான திட்டமிடப்பட்ட நீட்டிப்பு ஒரு கோபுரம் வழியாக செல்கிறது.
# சு. சபாரத்தினம்

**சுப்பிரமணியம் சபாரத்தினம்** (26 சூன் 1930 — 11 மார்ச் 2013) ஈழத்துப் பத்திரிகையாளர், எழுத்தாளர். *சசிபாரதி* என்ற பெயரில் சிறுகதைகள் எழுதியவர். யாழ்ப்பாணத்தில் இருந்து வெளிவந்த ஈழநாடு பத்திரிகையின் ஆசிரியராகப் பணியாற்றியவர். இறுதிக் காலத்தில் புலம் பெயர்ந்து தமிழ்நாட்டில் திருச்சியில் வாழ்ந்து வந்தார்.
# சு. சபாரத்தினம்

## வாழ்க்கைச் சுருக்கம்

சுப்பிரமணியம்-செல்லம்மா ஆகியோருக்கு புங்குடுதீவு 6ம் வட்டாரத்தில் பிறந்தவர் சபாரத்தினம். 1951 ஆம் ஆண்டில் கொழும்பில் இருந்து வெளியான வீரகேசரி பத்திரிகையில் ஒப்புநோக்காளராக பணியில் சேர்ந்த இவர் 1961 இல் ஈழநாடு பத்திரிகை யாழ்ப்பாணத்தில் தினசரியாக ஆரம்பிக்கப்பட்டதும் அதில் இணைந்துகொண்டார். முதலில் செய்தி ஆசிரியராகவும் பின்னர் வாரமலர் ஆசிரியராகவும் 25 ஆண்டுகளாகப் பணியாற்றினார். ஈழநாடு பத்திரிகை நிறுவனத்திலிருந்து ஓய்வுபெற்ற பின்னர் சிறிது காலம் முரசொலி பத்திரிகையிலும் பணிபுரிந்தார். யாழ் இலக்கிய வட்டத்தின் தலைவராகப் பல ஆண்டுகள் பணியாற்றினார்.  
சிறுகதைகள், குட்டிக்கதைகள் பல எழுதியவர். நூல்களாகவும் இவற்றை வெளியிட்டார். இவரது குட்டிக் கதைகள் நூல் ஆங்கிலத்திலும் வெளியாகியுள்ளது.
ஈழநாடு பத்திரிகையில் இவர் எழுதி வெளிவந்த ஆசிரியத் தலையங்கங்களைத் தொகுத்து 'ஊரடங்கு வாழ்வு' என்னும் நூல் 1985 ஆம் ஆண்டில் தமிழியல் வெளியீடாக வெளிவந்தது.
# விநாயகபுரம்

**விநாயகபுரம் ** (*Vinayagapuram*) என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள ஒரு நகராட்சி ஆகும். சென்னை நகரின் வடக்கு புறநகர்ப் பகுதிகளில் ஒன்றான புழலை அடுத்து உள்ள ஒரு குடியிருப்புப் பகுதியாகும்.
# விநாயகபுரம்

## அமைவிடமும் சுற்றுப் பகுதிகளும்

விநாயகபுரம் தேசிய நெடுஞ்சாலை 5ஐ அடுத்து உள்ளது. லூகாசு டிவிஎஸ் சந்திப்பில் உள்ள வளையச் சாலை பாடி, இலட்சுமிபுரம் (சரசுவதி நகர்), அண்ணாநகர், புழல், வில்லிவாக்கம் ஆகியவற்றை இணைக்கிறது. 2011இல் விநாயகபுரம் சென்னை மாநகராட்சியுடன் இணைக்கப்பட்டது. விரைவாக வளர்ந்துவரும் பகுதிகளில் ஒன்றாக விநாயகபுரம் விளங்குகிறது.
# விநாயகபுரம்

## போக்குவரத்து

மாநகரப் போக்குவரத்துக் கழகம் (MTC) விநாயகபுரத்திலிருந்து சென்னை நகரின் பல பகுதிகளுக்கும் பேருந்து சேவைகளை இயக்குகிறது. தடம் எண் 142 - பிராட்வே, 29 விரிவு -மந்தைவெளி ஆகியன விநாயகபுரத்திலிருந்து இயங்குகின்றன. செங்குன்றத்திலிருந்து வரும் பேருந்துகள் இங்கு நின்று செல்கின்றன; 242 - செங்குன்றம்- பிராட்வே, C70 (செங்குன்றம் - கிண்டி),42C(பாரிசு - டீச்சர்சு காலனி). பகிர் தானிகள் இங்குப் போக்குவரத்துக்கு பெரும் துணையாக உள்ளன. இங்கு தொடர்வண்டி இணைப்பு இல்லாததால் இங்குள்ளவர்கள் அருகில் உள்ள வில்லிவாக்கம் அல்லது பெரம்பூர் தொடர்வண்டி நிலையங்களுக்குச் செல்கிறார்கள்.
# விநாயகபுரம்

## கல்வி தாபனங்கள்

இங்கு வேலம்மாள் பொறியியல் கல்லூரி (சூரப்பேட்டை), வேலம்மாள் மெட்றிகுலேசன் உயர்நிலைப் பள்ளி, இன்ஃபன்ட் இயேசு மெட்றிகுலேசன் பள்ளி, எம்டிஎம் மெட்றிகுலேசன் பள்ளி, கிங்சு மெட்றிகுலேசன் பள்ளி ஆகியன உள்ளன.
# விநாயகபுரம்

## நகர்புரப் பகுதிகள்

புத்தகரம், பால விநாயகர் கோவில் தெரு, ஸ்ரீ குமரன் நகர், எஸ்.பி.ஓ.ஏ டீச்சர்சு நகர், செக்ரடேரியட் காலனி, சரசுவதி நகர், சூரப்பேட்டை, கல்பாளையம், ரெட்டேரி, டீச்சர்சு காலனி,அய்யப்பன் நகர்.
# விநாயகபுரம்

## கோவில்களும் தேவாலயங்களும்

இங்குள்ள இந்துக் கோவில்கள் : பால விநாயகர் கோவில், தொனமையான பெருமாள் கோவில், பார்வதியம்மன் கோவில், விஜயலட்சுமி கோவில்,அய்யப்பன் கோவில்,ஆஞ்சநேயர் கோவில்.
கிறித்தவக் கோவில்கள்: ஈ.சி.ஐ தேவாலயம், சியோன் கார்டன் ஏஜி தேவாலயம், சி.எஸ்.ஐ தேவாலயம்
# விநாயகபுரம்

## மருத்துவமனைகள்

லேக் வியூ மருத்துவமனையும் மாயா மருத்துவமனையும் இங்குள்ள முதன்மையான மருத்துவமனைகளாகும். விநாயகபுரம் பேருந்து நிலையம் அருகே பல் மருத்துவத்திற்கான சிட்டி டென்ட்டல் கேர் மருத்துவமனை உள்ளது. இவற்றைத் தவிர பல சிறு மருத்துவமனைகள் உள்ளன.
# சிறுசேரி

**சிறுசேரி** (*Siruseri*) தமிழ்நாட்டின் காஞ்சிபுரம் மாவட்டத்தில் உள்ள, சென்னையின் கிழக்குப் பகுதியில் அமைந்துள்ள, ஓர் புறநகர்ப் பகுதியாகும். சென்னையிலிருந்து தெற்கே 30&nbsp;கி.மீ. தொலைவில் ராஜீவ் காந்தி சாலையில் அமைந்துள்ளது. இச்சாலையில் நாவலூருக்கும் கேளம்பாக்கத்திற்கும் இடையே இச்சிற்றூர் அமைந்துள்ளது.  
ராஜீவ் காந்தி சாலையை அண்மித்து உருவாகியுள்ள சென்னையின் தகவல் தொழினுட்ப தாழ்வாரத்தின் கடைசி முனையாக சிறுசேரி அமைந்துள்ளது. இராசீவ் காந்தி சாலையை இதுவரை மட்டுமே ஆறுவழி தடச்சாலையாக மாற்ற திட்டமிடப்பட்டுள்ளது.
# சிறுசேரி

## சிறுசேரி தகவல்தொழினுட்பப் பூங்கா

சிறுசேரியில் உள்ள பாடூர் பகுதியில் சிப்காட் ஐடி பார்க் அமைக்கப்பட்டுள்ளது. சிப்காட் சிறுசேரி சிற்றூரில் பரப்பு நிலப்பகுதியில் தகவல் தொழில் நுட்பப் பூங்கா ஒன்றினை அமைத்துள்ளது.இது ஆசியாவிலேயே மிகப் பெரிய தகவல் தொழினுட்ப பூங்காவாக விளங்குகிறது. இங்கு தங்கள் வளாகங்களை கட்டிக்கொள்ள தகவல் தொழில்நுட்ப நிறுவனங்களுக்கு நிலம் அளிக்கப்படுகிறது. இங்கு வணிகமயமாக்கலுக்குத் தேவையான அனைத்துக் கட்டுமான வசதிகளும் மாநில அரசின் முனைப்பால் கட்டமைக்கப்படுகின்றன: தனியான மின்வழங்கு துணைநிலையம், தனியான தொலைபேசி இணைப்பகம், உயர்வேக அகன்ற பட்டை தரவுத் தொடர்பு, பன்னாட்டுத்தர விரைவுச்சாலைகள், ஐந்து விண்மீன் தங்குவிடுதிகள் ஆகியன. பல நிறுவனங்கள் இங்கு நிலத்தை வாங்கியுள்ளபோதும் சில நிறுவனங்களே தற்போது தங்கள் வளாகங்களைக் கட்டிக் கொண்டுள்ளன.
# சிறுசேரி

## கல்வி நிறுவனங்கள்

- சென்னை கணிமைக் கழகம்
- ஐடிஎம் வணிகப் பள்ளி http://www.itm.edu/chennai/
- செட்டிநாடு மருத்துமனை & ஆய்வுக் கழகம் http://www.chettinadhealthcity.com
# சிறுசேரி

## குடியிருப்புக்கள்

பரப்பளவில் 6000 குடியிருப்பு அடுக்ககங்களைக் கொண்ட பன்னாட்டுத்தர குடியிருப்பு நகர்ப்புரத்தை கட்டமைக்க சிங்கப்பூர் ரியால்ட்டி நிறுவனம் திட்டமிட்டிருந்தது. ஆனால் சில சட்டச் சிக்கல்களால் இது விடப்பட்டது.  
கடந்த சில ஆண்டுகளில் இங்கு அடுக்ககங்கள் விரைவாக கட்டப்பட்டு வருகின்றன. சீனிவாசநகர் அவற்றில் ஒன்றாகும். செல்வமிக்க வெளிநாடுவாழ இந்தியர்கள் இந்தக் குடியிருப்பு வானளாவிகளில் முதலீடு செய்துள்ளனர். பத்மா சேசாத்திரி பள்ளி இங்கு ஒரு கிளையை துவக்கி உள்ளது. விரைவான வளர்ச்சியால் இங்கு நிலத்தின் விலை மிக உயர்ந்தநிலையை எட்டி உள்ளது.
# சிறுசேரி

## போக்குவரத்து

சிறுசேரியின் முதன்மை பேருந்து நிலையம் ராஜீவ் காந்தி சாலையில் சிப்காட் தகவல்தொழினுட்ப பூங்காவினை ஒட்டி, பாடூருக்கும் எகாட்டூருக்கும் இடையே உள்ளது. இங்கு நிற்கும் பேருந்துகளாவன:  
- 19B,519ext,M51D: சைதாப்பேட்டை - கேளம்பாக்கம்
- M5,519: அடையாறு - கேளம்பாக்கம்
- M19A: திருவான்மியூர் - கேளம்பாக்கம்
- 523,523A : திருவான்மியூர் - திருப்போரூர்
- 570,119,568C : சென்னை புறநகர் பேருந்து நிலையம் - கேளம்பாக்கம்
- T151, M151 : தாம்பரம் - கோவளம்
- 21H : பிராட்வே - கேளம்பாக்கம்
- 219A : குளிர்சாதனப் பேருந்து அம்பத்தூர் தொழிற்பேட்டை - கேளம்பாக்கம்
# சிறுசேரி

## பள்ளிகள்

சுசில்ஹரி பன்னாட்டு தங்கிக்கற்கை பள்ளி கேளம்பாக்கம்- வண்டலூர் சாலையில் உள்ளது. இங்குள்ள ஒரே அரசுப் பள்ளி பேரூராட்சி ஒன்றிய துவக்கப் பள்ளி ஆகும். பஞ்சாப் சங்கத்தினரால் பத்மா ஆதர்ச உயர்நிலைப் பள்ளி வாணியஞ்சாவடியில் கட்டப்பட்டுள்ளது.
# சித்தாலப்பாக்கம்

**சித்தாலப்பாக்கம்** (*Sithalapakkam*) சென்னையின் தெற்குப் பகுதியில் அமைந்துள்ள சுற்றுப்புற நகர்ப்புறங்களில் ஒன்றாகும். இது மேடவாக்கத்திலிருந்து 3&nbsp;கி.மீ. தொலைவில் அமைந்துள்ளது. சித்தாலப்பாக்கத்தை சுற்றிலும் இரு ஏரிகளும் குன்று ஒன்றும் சூழ்ந்துள்ளன. இந்தக் குன்றிலிருந்து மணலுக்கும் கற்களுக்குமெனச் சில பகுதிகள் வெட்டியெடுக்கப்படுள்ளன. சித்தாலப்பாக்கத்தில் வனப் பறவைகளைக் காண இயலும்.
# மரெங்கோ குகை

**மரெங்கோ குகை** (*Marengo cave*) ஐக்கிய அமெரிக்காவின் தேசிய இயற்கை அடையாளச் சின்னங்களில் (National Natural Landmark) ஒன்றாகும். இக்குகை இண்டியானா மாநிலத்திலுள்ள மரெங்கோ எனும் ஊரில் அமைந்துள்ளது. இண்டியானாவின் நான்கு காட்சிக் குகைகளுள் ஒன்றான இக்குகையைப் பொதுமக்கள் சுற்றிப் பார்ப்பதற்கு 1883 முதல் அனுமதியளிக்கப்பட்டது. கண்டுபிடிக்கப்பட்ட இரண்டு நாட்களிலிருந்தே இதைக் காண பார்வையாளர்கள் வரத் தொடங்கினர். 1984 முதல் அமெரிக்காவின் தேசிய இயற்கை அடையாளச் சின்னங்களுள் ஒன்றாக அறிவிக்கப்பட்டது.  
1883 ஆம் ஆண்டு செப்டம்பர் மாதம் 6 தேதியன்று இக்குகை இருப்பது கண்டுபிடிக்கப்பட்டது. ஆனால் இது கண்டுபிடிக்கப்பட்ட விதம் மற்றும் தேதி குறித்து மாறுபட்டக் கருத்துகள் உள்ளன. மரெங்கோ குகை அமைந்துள்ள மலைக்காட்டுப்பகுதிக்குள் சென்ற ஒரு சிறுவனும் அவனது சகோதரியும் முதலில் இக்குகையைக் கண்டனர் என்ற கருத்து பொதுவாக வழக்கத்தில் உள்ளது.  
இக்குகை ஆண்டு முழுவதும் பார்வையாளர்களுக்காகத் திறந்து விடப்பட்டுள்ளது. இங்கு வழிகாட்டிகளின் துணையோடு இருவகையான நடைப்பயணங்கள் அளிக்கப்படுகின்றன. அவற்றுள் டிரிப்ஸ்டோன் தடப் பயணம், குகையினுள் ஒரு மைல் தொலைவிற்கு, கிட்டத்தட்ட 60–70 நிமிடங்கள் நீடிக்கிறது. கிரிஸ்டல் பேலஸ் பயணம், 35–40 நிமிடங்கள் நீடிக்கிறது. இருவகைப் பயணங்களும் குகையின் வெவ்வேறு பகுதிகளுக்கு பார்வையாளர்களை அழைத்துச் செல்கின்றன. குகையின் உட்புறத்தில் பல்விதமான கனிமப்படிவ வடிவுகள் காணப்படுகின்றன.
# பள்ளிக்கரணை சதுப்புநிலம்

**பள்ளிக்கரணை சதுப்புநிலம்** (*Pallikaranai marsh*) சென்னையில் பள்ளிக்கரணையில் இருக்கும் ஒரு நன்னீரையுடைய சதுப்புநிலமாகும். சென்னை நகரின் தென்பகுதியில், வங்காள விரிகுடாவிலிருந்து சுமார் 5 கிலோமீட்டர் தொலைவில், 80 சதுர கிலோமீட்டர் பரப்பளவிற்கு உள்ளது. பள்ளிக்கரணையிலிருக்கும் இந்த சதுப்புநிலம்தான் சென்னையின் ஒரே சதுப்புநிலம்; இதை ராம்சார் பகுதியாக அறிவிக்க வனத்துறை முயற்சி மேற்கொண்டுள்ளது. பள்ளிக்கரணை சதுப்பு நிலங்களில் அலையாத்தித் தாவரங்கள் நன்கு வளர்கிறது. இது இந்திய அரசால் 1985-86-ல் செயல்படுத்தப்பட்ட தேசிய சதுப்புநில பாதுக்காப்பு மற்றும் நிர்வாக திட்டத்தின் கீழ் கண்டறியப்பட்டுள்ள 94 சதுப்புநிலங்களில் ஒன்று, மேலும் தமிழ்நாட்டில் உள்ள மூன்றில் ஒன்று. தமிழகத்தின் மற்ற இரண்டு சதுப்புநிலங்கள் கோடியக்கரை வனஉயிரின உய்விடம் மற்றும் கழுவெளி சதுப்பு நிலம் ஆகியனவாகும்.
# பள்ளிக்கரணை சதுப்புநிலம்

## ஆக்கிரமிப்புகள்

1965-ஆம் ஆண்டு கணக்கெடுப்பின்படி 5 ஆயிரத்து 500 ஹெக்டேராக இருந்த பள்ளிக்கரணை சதுப்பு நிலம், 2013 ம் ஆண்டு கணக்கெடுப்பின்படி 600 ஹெக்டேராக சுருங்கி விட்டதாக கூறப்பட்டுள்ளது. பள்ளிக்கரணை சதுப்பு நிலத்தை மத்திய, மாநில அரசு நிறுவனங்கள், 100 ஏக்கருக்கும் மேல் ஆக்கிரமித்துள்ளதாகவும், மேலும் 1,085 தனியார் குடியிருப்புகள் ஆக்கிரமித்துள்ளதாகவும் சென்னை உயர்நீதிமன்றத்தில் ஆய்வறிக்கை தாக்கல் செய்யப்பட்டுள்ளது.
# பள்ளிக்கரணை சதுப்புநிலம்

## வரலாறு

சென்னையின் ஒரு பகுதியான தென் சென்னையில் மத்திய கைலாசம் முதல் மேடவாக்கம் வரை 5,000 ஹெக்டேர் பரப்பளவுக்கு விரிந்து இருந்த பள்ளிக்கரணை சதுப்பு நிலம் தற்போது பெருங்குடிக்குப் பக்கத்தில் வெறும் 500 ஹெக்டேர் பரப்பளவுக்கு குறைந்துள்ளது. இது முதலில் இருந்த அளவிற்கு பத்தில் ஒரு பகுதிதான் என்பது வருத்தத்திற்கு உரியது. இந்த நிகழ்வு சுமார் 30-40 ஆண்டுகளுக்குள் நடந்த ஒன்றுதான். தற்போது இயற்கையாளர்களின் தொடர் போராட்டத்துக்குப் பின், 2007இல் அரசு எஞ்சியுள்ள நீர்நிலையை பாதுகாக்கப்பட்ட காட்டுப் பகுதி என்று அறிவித்தது. அரசால் அமைக்கப்பட்டுள்ள அறிவிப்புப் பலகைகளை இரு பக்கமும் பார்க்க முடிகிறது. ஆனால் பறவை வேட்டையைத் தடுக்க எந்த வனக் காவலர்களையும் அரசு நியமிக்கவில்லை.
# பள்ளிக்கரணை சதுப்புநிலம்

## பறவைகள்

நீலத் தாழைக்கோழிகள், நாமக்கோழிகள், முக்குளிப்பான்கள், நீளவால் இலைக்கோழிகள் (Pheasant tailed jacana), நெடுங்கால் உள்ளான்கள் (Black winged stilt), வாத்துகள் போன்றவைகளைக்காண முடியும். கூழைக்கடா எனப்படும் பெலிகன் பறவைகளின் முக்கியமான ஓய்விடம் இது ஆகும். நீலத் தாழைக்கோழிகள் (Purple moorhen) காய்ந்த வெங்காயத் தாமரை இடையே பெருமளவு இரை தேடிக் கொண்டிப்பதைக்காணலாம். முக்குளிப்பான்கள் (Little Grebe) நொடிக்கொரு தரம் நீரில் மூழ்கி இரை தேடுவதைப்பார்க்கலாம், நாமக் கோழிகள் (Common Coot) சிறுசிறு குழுக்களாக நீந்தி இரை தேடிக் கொண்டிருக்கும். மேலும் குஜராத்தில் இருந்து பூநாரைகள் (ஃபிளாமிங்கோ) போன்றவையும் வருகை தருகின்றன. நீலத் தாழைக்கோழிகள், நாமக்கோழிகள், முக்குளிப்பான் ஆகியவற்றுடன், பல்வஸ் சீழ்க்கைச் சிறகி (Fulvous Whistling duck) எனப்படும் அரிய வாத்து வந்ததை மெட்ராஸ் நேச்சுரலிஸ்ட்ஸ் சொசைட்டியில் பதிவு செய்யப்பட்டுள்ளது. தண்ணீர்க் கோழி (பெண்) (Watercock), சாம்பல் கதிர்க்குருவி (Ashy prinia), காக்கை, கள்ளப்பருந்து, கரிச்சான், கதிர்க்குருவிகள், சீழ்க்கைச் சிறகி, சாம்பல் ஆள்காட்டி (Whitetailed Lapwing), அன்றில் பறவைகள் (Glossy ibis) போன்றவையையும் காணலாம்.
# பள்ளிக்கரணை சதுப்புநிலம்

## அருகில் அமைந்துள்ள இடங்கள்

இதன் எதிர்ப்புறம் தேசிய கடல் தொழில்நுட்ப நிறுவனம் (National Institute of Ocean Technology - NIOT) அமைந்துள்ளது. தரமணி பறக்கும் மின்சார தொடர்வண்டி நிலையம், கணினி தொழில் நுட்ப பூங்காக்கள் (List of tech parks in Chennai), வேளச்சேரி பறக்கும் ரயில் நிலையம் தேசிய உடையலங்கார தொழில்நுட்பக் கல்லூரி (National Institute of Fashion Technology, NIFT) போன்றவை.
# பள்ளிக்கரணை சதுப்புநிலம்

## வரவு

கோடை காலத்தின் முடிவில் ஜூலை மாதம் பறவைகள் வரத் தொடங்கும். இவை பெறும்பாலும் உள்நாட்டு வலசை பறவைகள் ஆகும். பருவமழை பெய்யத்துவங்கியவுடன் தெற்கிலுள்ள இதுபோன்ற நீர்நிலைகளுக்கு வந்துவிடுகின்றன. இவை இனப்பெருக்கம் செய்தபின் கோடையில் நீர்நிலை வறளும்போது இவை வேறு இடங்களுக்கு இடம்பெயர்கின்றன. டிசம்பர்-ஜனவரி மாதத்தில் வெளிநாட்டுப் பறவைகளும் பள்ளிக்கரணைக்கு வலசை வருகின்றன. குஜராத்தில் இருந்தும் கூட வலசை வரும் பூநாரைகள் (ஃபிளாமிங்கோ) இங்கு காணலாம்.[4]↓
# பள்ளிக்கரணை சதுப்புநிலம்

## சம்பவங்கள்

2011 மார்ச் 19 மாலை 4 மணி அளவில் இந்த சதுப்பு நிலத்தில் காமாட்சி மருத்துவமனைக்கு எதிரேயுள்ள பகுதியில் தீப்பிடித்து அருகிலுள்ள மற்ற 15 இடங்களுக்கும் பரவியது. சுமார் 5 மணிநேரம் நீடித்த இத்தீவிபத்தில் மொத்தமுள்ள 200 ஏக்கர் பாதுகாக்கப்பட்ட சதுப்புநிலத்தில் 10 ஏக்கருக்கும் அதிகமான நிலத்துண்டுப் பகுதிகள் எரிந்துபோயின. வலசை வந்து கூடுகட்டி வாழும் பறவைகளும் இந்நிகழ்வில் இறந்திருக்கக்கூடும் என அஞ்சப்படுகிறது.
# பள்ளிக்கரணை சதுப்புநிலம்

## இதனையும் காண்க

- ராம்சர் சாசனம்
- தமிழ்நாட்டின் ராம்சர் ஈர நிலங்களின் பட்டியல்
- இந்தியாவில் ராம்சார் தளங்களின் பட்டியல்
- அலையாத்தித் தாவரங்கள்
- கழுவெளி சதுப்பு நிலம்
# பள்ளிக்கரணை சதுப்புநிலம்

## உசாத்துணைகள்

↑[4]சொர்க்கம்
# சேவை பெறும் உரிமை சட்டம்

**சேவை பெறும் உரிமை சட்டம்** என்பது இந்திய அரசால் மத்திய அமைச்சரவையின் ஒப்புதலுடன் அறிமுகம் செய்யப்பட்ட சட்ட முன்வரைவு ஆகும். இதனை *சேவை பெறும் உரிமைச் சட்ட முன்வரைவு* எனவும் கூறலாம். இதுவரை 13 இந்திய மாநிலங்கள் இந்த சட்டத்தை நிறைவேற்றியுள்ளன.
# சேவை பெறும் உரிமை சட்டம்

## நோக்கம்

- மக்கள் தங்களுக்கு தேவையான பிறப்புச் சான்றிதழ், இறப்புச் சான்றிதழ், குடும்ப அட்டை, நிலப்பட்டா, முதியோர் உதவித்தொகை, கடவுச்சீட்டு போன்ற 150 சேவைகளை, சேவை பெறும் உரிமை சட்டத்தின் மூலம் குறிப்பிட்ட காலத்திற்குள் இச்சேவையை பெற வழிவகுக்குகிறது.  
- சேவை பெறும் உரிமைச் சட்ட முன்வரைவு , ஒவ்வொரு அரசு ஊழியரும் துறை செய்ய வேண்டிய கடமை என்ன, அந்தக் கடமையைச் செய்துமுடிக்கக் குறைந்தபட்சம் எத்தனை அலுவலக வேலைநாள்கள் தேவையாக இருக்கும் என்பதை மக்கள் சாசனமாக அறிவிக்க வேண்டும்; அத்துடன், ஒவ்வொரு மாநில அரசும், மத்திய அரசும் தனித்தனியாக பொதுமக்கள் குறைதீர் ஆணையத்தை உருவாக்க வேண்டும் என கூறுகிறது.
# சேவை பெறும் உரிமை சட்டம்

## அபராதம்

இச்சட்டத்தின் கீழ் மத்திய, மாநில அரசுத் துறைகள், அரசு நிதியுதவி பெறும் அமைப்புகள் அல்லது நிறுவனங்கள் ஆகியன அனைத்தும் இந்தச் சட்ட வரம்புக்குள் வருகின்றன. அரசுத் துறைகளில் ஒவ்வொரு சேவைக்கும் கால அளவு வரையறுக்கப்பட்டுள்ளது. தகுந்த காரணமின்றி சேவையை மறுத்த அல்லது தாமதித்த அரசு அதிகாரியின் ஊதியத்திலிருந்து, 500 முதல், 50,000 ரூபாய் வரை, அபராதமாக பிடித்தம் செய்து, மனுதாரருக்கு நஷ்டயீடாக வழங்கப்படுகிறது, துறை சார்ந்த நடவடிக்கை எடுக்கவும் பரிந்துரைக்கிறது.
# சேவை பெறும் உரிமை சட்டம்

## நிறைவேற்றியுள்ள மாநிலங்கள்

- மத்தியப் பிரதேசம் - 2010
- உத்தரப் பிரதேசம் - ஜனவரி,2011
- பீகார் - மே, 2011
- பஞ்சாப் - ஜூலை,2011
- ஜம்மு காஷ்மீர் - ஜூலை,2011
- இமாச்சலப் பிரதேசம் - ஆகஸ்ட்,2011
- ராஜஸ்தான் - ஆகஸ்ட்,2011
- சத்தீஸ்கர் - செப்டம்பர்,2011
- தில்லி - செப்டம்பர்,2011
- உத்தரகண்ட் - அக்டோபர்,2011
- ஜார்க்கண்ட் - நவம்பர்,2011
- கர்நாடகம் - நவம்பர்,2011
- கேரளம் - ஜூலை,2012
# அஞ்சறைப் பெட்டி

**அஞ்சறைப் பெட்டி** (*Masala dabba*), தமிழகத்தில் சமயலறைகளில் காணப்படும் ஒரு பெட்டி. சமைக்கும் போது தேவையான கடுகு, சீரகம், மிளகு, வெந்தயம், மஞ்சள் போன்ற சில அத்தியாவசிய மளிகைப் பொருட்களை ஒரே இடத்தில் வைப்பதற்கு இது பயன்படுத்தப்படுகிறது. கோயம்புத்தூர் வட்டாரமொழி வழக்கில் இது **செலவுப் பெட்டி** என அழைக்கப்படுகிறது.
# அஞ்சறைப் பெட்டி

## பெயர்க் காரணம்

மரத்தால் செய்யப்பட்ட அஞ்சறைப் பெட்டியில் ஐந்து அறைகள் இருக்கும். அதனால் இது பொதுவாக அஞ்சறைப் பெட்டி எனப் பெயர் கொண்டுள்ளது. மர அஞ்சறைப் பெட்டி செவ்வக வடிவில் நான்கு சதுர உள்ளறைகளோடும் ஒரு நீள் சதுர வடிவ உள்ளறையோடும் அமைந்திருக்கும். பெட்டியில் ஒரு சிறிய தேக்கரண்டியும் (தோராயமாக 1/2 தேக்கரண்டி அளவு) வைத்திருப்பதுண்டு.
# தீதிலி முன்னிற்குஞ்சுரப்பி மிகைப்பெருக்கம்

**தீதிலி முன்னிற்குஞ்சுரப்பி மிகைப்பெருக்கம்**(*benign prostatic hyperplasia*, **BPH**), அல்லது **முன்னிற்குஞ்சுரப்பியின் தீதில்லாப் பெருக்கம்** (*benign enlargement of the prostate*, **BEP** அல்லது *adenofibromyomatous hyperplasia* மற்றும் *benign prostatic hypertrophy*), எனக் குறிப்பிடப்படுவது முன்னிற்கும் சுரப்பியின் அளவு பெரிதாவது ஆகும்.  
முன்னிற்குஞ்சுரப்பியின் இணைப்பு மற்றும் புறவணியிழைய உயிரணுக்களின் மிகைப்பெருக்கத்தால் முன்னிற்குஞ்சுரப்பியின் சிறுநீர்க்குழாய்ப்புற மண்டலத்தில் பெரிய, தனித்தனியான முடிச்சுகள் உண்டாவதை இது குறிக்கிறது. இந்த முடிச்சுக்கள் குறிப்பிடக்கூடிய அளவில் பெரிதானால் சிறுநீர்வழிப் பாதையைச் சுருக்கி பகுதியான அல்லது சிலநேரங்களில் முழுமையான, தடங்கலை ஏற்படுத்தி வழமையான சிறுநீர்ப் போக்கை கட்டுப்படுத்தும். இதனால் தயக்கமான சிறுநீர்க் போக்கு, அடிக்கடி சிறுநீர் கழித்தல், வலியுடன் கூடி சிறுநீர் கழிதல், கூடிய தீவாய்ப்புள்ள சிறுநீர் தடத் தொற்றுக்கள், மற்றும் சிறுநீர் தங்கல் போன்ற நோயறிகுறிகள் தோன்றும். உறுப்பின் அளவு பெரிதாவதாலும் சிறுநீர் தடத் தொற்றுக்களால் ஏற்படும் அழற்சியாலும் இந்த நோயாளிகளுக்கு முன்னிற்குஞ்சுரப்பிக்கே உரித்தான முறிதூண்டி அளவுகள் கூடிய அளவில் இருந்தாலும் தீதிலி முன்னிற்குஞ்சுரப்பி மிகைப்பெருக்கம் புற்றுநோய்க்கோ புற்றுநோய்க்கான கூடிய தீவாய்ப்புகளுக்கோ வழிவகுப்பதில்லை.  
இந்த மிகைப் பெருக்கத்தில் தனியான உயிரணுக்களின் அளவு பெரிதாவதில்லை (hypertrophy); உயிரணுக்களின் எண்ணிக்கையே பெருகுகிறது (hyperplasia).இருப்பினும் இந்த இரு சொற்களும் பொதுவாக,சில நேரங்களில் சிறுநீர்குழாய் மருத்துவர்களாலும்,ஒன்றுக்கொன்று வேற்றுமையின்றி பயன்படுத்தப்படுகின்றன.  
முன்னிற்குஞ்சுரப்பியின் சீதப்படலக் கட்டி வளர்ச்சி ஏறத்தாழ 30 அகவையிலிருந்து தொடங்குகிறது. ஆடவர்களில் 50% பேருக்கு 50 அகவையிலும் 75% பேருக்கு 80 அகவையிலும் இந்நோயின் இழைய சான்றுகள் தெரியத் துவங்குவதாக மதிப்பிடப்பட்டுள்ளது; இவர்களில் 40–50% ஆடவர்களுக்கு, இந்த மிகைப்பெருக்கம் மருத்துவரீதியாக குறிப்பிடத்தக்கதாக உள்ளது.
# தீதிலி முன்னிற்குஞ்சுரப்பி மிகைப்பெருக்கம்

## கூடுதல் பார்வைக்கு

- breast முன்னிற்குஞ்சுரப்பிநீக்கம்
- முன்னிற்குஞ்சுரப்பி புற்றுநோய்
# தீதிலி முன்னிற்குஞ்சுரப்பி மிகைப்பெருக்கம்

## மேலும் அறிய

-
# பிராக் சமன்பாடு

**பிராக் சமன்பாடு,** (Bragg's equation ) படிகயியலில், இரு படிகத் தளங்களுக்கு இடைப்பட்டத் தூரத்தை எக்சு, காமா கதிர்களின் துணையுடன் காண உதவும் ஒரு சமன்பாடாகும்.  
இவ்விதி 1912 ஆம் ஆண்டு இயற்பியலாளர் வில்லியம் லாரன்சு பிராக்கால் கண்டறியப்பட்டு அதே ஆண்டில் நவம்பர் 11 தேதியன்று கேம்பிரிட்ஜ் மெய்யியல் சமூகத்திடம் முன்வைக்கப்பட்டது.
# பிராக் சமன்பாடு

### சமன்பாடு

:<math>2d\sin\theta = n\lambda </math>  
என்பதே பிராக் சமன்பாடாகும்.
இங்கு
- ***d*** என்பது, படிகத்தில் இரு செறிவு கூடிய அடுக்குகளுக்கு இடைப்பட்ட தூரமாகும்.
- ***θ*** என்பது படுகோணத்தினைக் குறிக்கும்.
- ***n*** என்பது ஒரு முழு எண்ணைக் குறிக்கும்
- ***λ*** என்பது பயன்படுத்தப்படும் கதிரின் அலை நீளத்தினையும் குறிக்கும்.
# வேளாண் உயிரி-பாதுகாப்பு ஆணையம்

**வேளாண் உயிரி-பாதுகாப்பு ஆணையம்** (*Agricultural Bio security Bill*) என்பது இந்திய அரசால் நடுவண் வேளாண்மைத் துறை அமைச்சர் நாடாளுமன்றத்தில் கொண்டு வந்துள்ள சட்ட முன்வரைவு (மசோதா) ஆகும்.
# வேளாண் உயிரி-பாதுகாப்பு ஆணையம்

## நோக்கம்

- உலகமயமாக்கலின் விளைவாக இந்திய வேளாண்மையைச் சீர்குலைக்கும் வகையில் மோசமான களைத் தாவரங்களும் உணவு தானியங்களும், விளைநிலத்தில் களைகளும், பயிர்களைத் தின்னும் பூச்சிகளும், வணிக இறக்குமதியின் மூலம் இந்தியாவிற்குள் புகுத்தப்படுகிறது. வெளிநாட்டவர் மற்றும் இந்தியர் சிலராலும் நம் நாட்டுக்குள் வந்து சேரும் விலங்குகள், செடிகொடிகள், பூச்சிகள், தாவரம், வளர்ப்புப் பிராணி, கண்ணுக்குத் தெரியாத நுண்ணுயிர்கள் ஆகியவற்றால் மனிதருக்கு பல விதமான நோய்கள் வருகிறது. மரபணு பொறியியல் வளர்ச்சி காரணமாக புதிய நுண்ணுயிர்கள் வந்துவிடாதபடி தடுக்கவும், கட்டுப்படுத்தவும், அழித்தொழிக்கவும் இந்த ஆணையம் செயல்படும்.
- இந்தியாவில் அதிகரித்துவரும் பயோ-தீவிரவாதத்தை எதிர்கொள்ளவும் வரும் ஆபத்தினை முறையாக மதிப்பிடவும், மேலாண்மை செய்யவும் இந்த ஆணையத்தின் வழியாக தடுக்கப்படும்.
# வேளாண் உயிரி-பாதுகாப்பு ஆணையம்

## வெளி இணைப்பு

- http://timesofindia.indiatimes.com/topic/Agricultural-Bio-security-Bill
- http://articles.economictimes.indiatimes.com/2013-03-11/news/37623871_1_animal-health-pests-sharad-pawar
# மகேந்திரலால் சர்க்கார்

சர்.**மகேந்திரலால் சர்க்கார்** (Mahendralal Sarkar;1833–1904) ஒரு இந்திய மருத்துவரும் கல்வியாளரும் சமூக ஆர்வலரும் ஆவார். ஓமியோபதி மருத்துவத்தில் புகழ்பெற்ற மகேந்திரலால் சர்க்கார் பத்தொன்பதாம் நூற்றாண்டில் (1876 இல்) கொல்கத்தாவில் 'இந்திய அறிவியலைக் கற்பிக்கும் கழகத்தை' (Indian Association for the Cultivation of Science)நிறுவியவர் ஆவார்.  
சுவாமி விவேகானந்தரின் குருவான ஸ்ரீராமகிருஷ்ண பரமஹம்சருக்கு சிகிச்சை அளித்த மருத்துவர்களுள் ஒருவர்.
# ராம்சார் ஒப்பந்தம்

**ராம்சார் ஒப்பந்தம்** அல்லது **ஈரநிலங்களுக்கான ஒப்பந்தம்** என்பது உறுப்பினர் நாடுகளில் காணப்படும் அனைத்து பன்னாட்டு முக்கியத்துவம் வாய்ந்த ஈரநிலங்களின் சூழலியல் தன்மையைத் தக்கவைப்பதற்கும் அவற்றின் தொடர்ந்த, சிறந்த பயன்பாட்டினை உறுதி செய்வதற்கும் அந்நாடுகளின் பொறுப்புகளை உள்ளடக்கி ஏற்படுத்தப்பட்ட ஒப்பந்தம் ஆகும் .  
இந்த ஒப்பந்தம் 1971-இல் ராம்சார் என்ற இடத்தில் ஈரான் நாட்டின் சுற்றுச்சூழல் துறையால் ஏற்படுத்தப்பட்டு 1975 முதல் நடைமுறைக்குக் கொண்டு வரப்பட்டது.
# ராம்சார் ஒப்பந்தம்

## இதனையும் காண்க

- ராம்சர் சாசனம்
# ராம்சார் ஒப்பந்தம்

## வெளியிணைப்புகள்

- ராம்சார் இணையதளம்
# இணைப்பு உயிரணு

உயிரணு உயிரியலில், **இணைப்பு உயிரணுக்கள்** (*stromal cells*) எனப்படுபவை எந்தவொரு உறுப்பின் இணைப்பிழைய உயிரணுக்கள் ஆகும்; எடுத்துக்காட்டுகளாக கருப்பையின் சீதமென்சவ்வு (கருப்பையகம்), முன்னிற்கும் சுரப்பி, எலும்பு மச்சை, மற்றும் சூலகம் ஆகியவற்றில் உள்ளவற்றைக் குறிப்பிடலாம். இந்த உயிரணுக்கள் அந்த உறுப்பின் மூல உயிரணுக்களின் செயற்பாட்டிற்கு உதவுகின்றன. நார் அரும்புயணுக்கள், வெண்குருதியணுக்கள், சிறுதமனிச்சூழ் மீள்திசுக்கள், மற்றும் அழற்சி உயிரணுக்கள் மிகவும் பரவலான இணைப்பு உயிரணு வகைகளாகும்.  
இணைப்பு உயிரணுக்களுக்கும் கட்டிகளுக்கும் உள்ள இடைவினை புற்றுநோய் வளர்ச்சிக்கும் பரவலுக்கும் முதன்மை பங்காற்றுவதாக அறியப்பட்டுள்ளது.
# முன்னிற்குஞ்சுரப்பிக்கே உரித்தான முறிதூண்டி

**முன்னிற்குஞ்சுரப்பிக்கே உரித்தான முறிதூண்டி** (*prostate-specific antigen*, **PSA**), அல்லது **காம்மா-விரைப்புரதம்** (*gamma-seminoprotein*) அல்லது **கல்லிக்ரீன்** (*kallikrein-3*, **KLK3**), என்பது மனிதர்களில் *KLK3* மரபணுவால் குறியிடப்பட்ட கிளைக்கோபுரதம் நொதியம் ஆகும். பிஎஸ்ஏ கல்லிக்ரீன் தொடர்புடைய புரத நொதி குடும்பத்தைச் சேர்ந்தது; இதனை முன்னிற்கும் சுரப்பியின் புறவணியிழைய உயிரணுக்கள் சுரக்கின்றன. இது விந்து தள்ளலுக்காக உருவாக்கப்படுகிறது; விரையுறையில் விந்து பாய்மத்தை நீர்த்து விந்து இலகுவாக நீந்த உதவுகிறது. மேலும் இது கருப்பைச் சளியை கரைத்து கருப்பைக்குள் விந்து செல்லுவதற்கு வழி செய்வதாகவும் நம்பப்படுகிறது.  
நலமுள்ள முன்னிற்குஞ்சுரப்பிகளை உடைய ஆடவர்களின் குருதி நீர்மத்தில் பிஎஸ்ஏ சிறிய அளவில் காணப்படுவதுண்டு. ஆனால் முன்னிற்குஞ்சுரப்பி புற்றுநோய் அல்லது பிற முன்னிற்குஞ்சுரப்பி தொடர்பான நோய்களின்போது இது கூடிய அளவில் காணப்படுகிறது.
# எஸ். இராமச்சந்திரன் (ஓவியர்)

**எஸ். இராமச்சந்திரன்** (அக்டோபர் 12, 1942 - அக்டோபர் 3, 2009) இலங்கையின் மலையகத்தைச் சேர்ந்த ஓவியர், சிற்பி, எழுத்தாளர், ஊடகவியலாளர் ஆவார். **சந்ரா** என்ற பெயரில் ஓவியங்கள் வரைந்தவர்.
# எஸ். இராமச்சந்திரன் (ஓவியர்)

## வாழ்க்கைச் சுருக்கம்

இராமச்சந்திரன் நுவரெலியா லபுக்கலைத் தோட்டத்தில் பிறந்தவர். ஆரம்பத்தில் சிறுகதைகள், மற்றும் கட்டுரைகள் எழுதி வந்த இவர் 1960களில் வீரகேசரியில் இணைந்து சந்ரா என்ற பெயரில் ஓவியரானார். பல புதின நூல்களுக்கு அட்டைப்படங்கள் உட்பட ஓவியங்கள் வரைந்துள்ளார். பாரதி, சித்ரா, பிரியா போன்ற சித்திரக் கதை இதழ்கள் இவரது இவரது ஓவியங்களைத் தாங்கி வெளிவந்தன.  
நாட்டின் நிலவியப் போர்ச்சூழல் காரணமாக மீண்டும் தனது தோட்டத்திற்குச் சென்று வாழலானார். அங்குள்ள பெருந்தோட்டங்களில் உள்ள கோவில்களில் சிற்பங்களைச் செதுக்கினார்.  
பின்னர் தினக்குரல் பத்திரிகையில் இணைந்து சாணக்கியன் என்ற பெயரில் கேலிச் சித்திரங்கள் வரைந்தார். தினக்குரலின் சிறுவர் பகுதி, மற்றும் மலையகப் பார்வை ஆகிய இணைப்புகளுக்குப் பொறுப்பாக இருந்தார். அக்காலகட்டத்தில் இவர் தொடர்கதையாக எழுதிய "கடவுளின் குழந்தைகள்" என்ற புதினம் இவரது மறைவிற்குப் பின்னர் நூலாக வெளிவந்தது.
# எஸ். இராமச்சந்திரன் (ஓவியர்)

## விருதுகள்

2003 ஆம் ஆண்டில் சிறந்த கருத்துப்பட ஓவியருக்கான விருது இவருக்கு வழங்கப்பட்டது.  
- துயர் பகிர்தல்: ஓவியர் எஸ். இராமச்சந்திரன், வீரகேசரி, பெப்ரவரி 3, 2013
# இராமச்சந்திரன்

**இராமச்சந்திரன்** அல்லது **ராமச்சந்திரன்** (*Ramachandran*) என்ற பெயரில் உள்ள கட்டுரைகள்:
# இராமச்சந்திரன்

## தமிழ்நாட்டு நபர்கள்

- ம. கோ. இராமச்சந்திரன் (எம். ஜி. ஆர்), நடிகர், முன்னாள் முதலமைச்சர்
- வி. என். ஜானகி இராமச்சந்திரன், நடிகை, முன்னாள் முதலமைச்சர்
- பண்ருட்டி இராமச்சந்திரன், அரசியல்வாதி
- விளையனூர் இராமச்சந்திரன், நரம்பியல் மருத்துவ நிபுணர்
- கோ. நா. இராமச்சந்திரன், இந்திய அறிவியலாளர்
- திருச்சூர் வி. இராமச்சந்திரன், கருநாடக இசைப் பாடகர்
- ஐ. எஸ். இராமச்சந்திரன், நடிகர்
- டி. ஆர். இராமச்சந்திரன், நடிகர்
- கோ. ம. இராமச்சந்திரன் செட்டியார், தமிழறிஞர்
- உ. இராமச்சந்திரன், எழுத்தாளர்
- எம். டி. ஆர். இராமச்சந்திரன், புதுச்சேரி முன்னாள் முதல்வர்
- சாத்தூர் ராமச்சந்திரன், அரசியல்வாதி
- பா. ராமச்சந்திரன், தமிழக அரசியல்வாதி
- எம். ராமச்சந்திரன், எழுத்தாளர்
- ராமச்சந்திரன் பாலசுப்ரமணியன், இந்தியக் கணிதவியலாளர்
- ஆலங்குடி ராமச்சந்திரன், கடம் கலைஞர்
- ராமச்சந்திர நாயக்கர், குறுநில மன்னன்
- ராமச்சந்திர ராயன், விஜயநகரப் பேரரசன்
- ராமச்சந்திர பாபு, கேரள திரைப்பட ஒளிப்பதிவாளர்.
- தத்தராய ராமச்சந்திர கப்ரேக்கர், இந்தியக் கணிதவியலாளார்
- ராமச்சந்திர தீட்சிதர், திராவிடவியலாளர்
- எம். எஸ். ராமச்சந்திர ஐயர், நடிகர்
- வி. ராமச்சந்திர பாகவதர், நடிகர்
- க. நா. இராமச்சந்திரன், அரசியல்வாதி
- க. ந. இராமச்சந்திரன், அரசியல்வாதி
# இராமச்சந்திரன்

## இலங்கை நபர்கள்

- எஸ். இராமச்சந்திரன், மெல்லிசைப் பாடகர்
- எஸ். இராமச்சந்திரன், ஓவியர்
- ஜே. ராமச்சந்திரா, துடுப்பாட்ட வீரர்
---
# படிமம்:SuVelupillai.jpg

## நியாயமான பயன்பாடு

The image linked here is claimed to be used under fair use as:
1. it is a historically significant photo of a famous individual;
1. the photo is only being used for informational purposes.  
மூலம்: வீரகேசரி, மார்ச் 9, 2013
# தூத்துமக் கொத்தான்

**தூத்துமக் கொத்தான்** என தமிழிலும் ஆங்கிலத்தில் கசுக்குட்டா (Dodder) என அழைக்கப்படும் தாவரம் 100-700 வரையான இனங்களைக் கொண்ட மஞ்சள், செம்மஞ்சள் மற்றும் சிவப்பு நிறத் தாவரங்களைக் கொண்ட ஒரு ஒட்டுண்ணித் தாவரப் பேரினமாகும். இது இதன் ஓம்பியிலிருந்து உணவையும் நீரையும், கனியுப்பையும் எடுத்துக்கொள்கின்றது. இது ஒரு முழு ஒட்டுண்ணித் தாவரமாகும். அம்மயார் கூந்தல், சடதாரி மற்றும் தங்கக்கொடி ஆகியவை இவற்றின் உள்ளூர் பெயர்கள்.
# குருவிச்சை

***குருவிச்சை*** 70-100 இனத்தாவரங்களைக் கொண்ட பேரினமாகும். இது *சாந்தாலேசியே* குடும்பத்தைச் சேர்ந்த பூக்கும் தாவர வர்க்கத்தைச் சேர்ந்த ஒரு குறை ஒட்டுண்ணித் தாவரமாகும். குருவிச்சை அயன மண்டல மற்றும் குளிர் வலயத்தில் வளரக் கூடியது.  
இவை வைரமான தண்டையுடைய அமையத்துக்குரிய குறை ஒட்டுண்ணித் தாவரமாகும். கிளைகள் 15–80 சதம மீட்டர் (5.9–31 அங்குலம்) நீளமுடையது. இவை வைரமான தண்டையுடைய தாவரங்களையே விருந்து வழங்கியாகக் கொள்ளும். இவை இணைக் கிளையுள்ள முறையில் கிளைவிடும் பச்சை இலையுடைய தாவரமாகும். விருந்து வழங்கியில் இருந்து நீரையும் கனியுப்புகளையும் உறிஞ்சி ஒளித்தொகுப்பு செய்யக் கூடியது.
# டி. கே. ரங்கராஜன்

**டி. கே. ரங்கராஜன்** ஒரு இந்திய அரசியல்வாதி, தொழிற்சங்கவாதி. இந்திய கம்யூனிஸ்ட் கட்சி (மார்க்சிஸ்ட்) இன் மத்தியகுழு உறுப்பினர், மாநிலங்களவை உறுப்பினர்.